Грачёв Иван Николаевич

Грачев Иван Николаевич (1903—1943) — Эшсе-крәҫтиән Ҡыҙыл армияһы сержанты,  Бөйөк Ватан һуғышында ҡатнашыусы, Советтар Союзы Геройы (1943).

 Биографияһы 
Иван Грачев 1903 йылда  Верхнеугличино ауылы (хәҙер — Ҡырмыҫҡалы районы, Башҡортостан) крәҫтиән ғаиләһендә тыуған. Ауыл хужалығын етәкләүсе хеҙмәткәрҙәр курсын тамамлап, шул уҡ районда «Ҡарламан» совхозында сусҡа фермаһы мөдире булып эшләй, һуңынан Башҡорт АССР-ының Йәрмәкәй районында 8 март исемендәге совхоз директоры урынбаҫары була.  1941 йылдың июлендә Эшсе - крәҫтиән Ҡыҙыл армияһына хеҙмәткә саҡырыла. Шул уҡ йылдың сентябрендә —  Бөйөк Ватан һуғышы фронттарында ҡатнаша.1942 йылда ауыр яралана. Сержант Грачев Иван 13-сө Үҙәк армия 74-се уҡсылар дивизияһының 78-се уҡсылар полкы отделениеһы менән командалыҡ итә.  Днестр өсөн һуғышта батырлыҡ күрһәтә.

1943 йылдың 23 сентябрендә Грачев үҙенең батальонында беренсе булып Белорус ССР-ының Гомель өлкәһе Брагин районы Комарин ҡасабаһы эргәһендә  Днепр аша сығып һәм, дошманға  50 метр тирәһе яҡынлашып, уның оборонаһы тураһында ҡиммәтле мәғлүмәттәр йыя һәм командованиеға еткерә, был Днепрҙы уңышлы аша сығыуға булышлыҡ итә. Плацдарм өсөн яуҙа Грачев яугирҙәрҙе үҙенең артынан эйәртә, шәхсән дошмандың ике пулемёт нөктәһен юҡ итә. һуғыштарҙың береһендә  ауыр яралана һәм госпиталгә оҙатыла.

СССР Юғары Советы Президиумының 1943 йылдың 16 октябрендәге указы менән  «командованиеның хәрби заданиеларын теүәл үтәгәне һәм немец илбаҫарҙары менән һуғышта күрһәткән ҡаһарманлығы  һәм батырлығы өсөн» сержант Грачев Иван  Советтар Союзы Геройы тигән юғары исемгә лайыҡ була.

1943 йылдың 20 октябрендә госпиталдә вафат була, Украинаның Чернигов өлкәһенең Чернигов районы Ковпыта ауылында туғандар зыяратында ерләнә.

Ленин ордены менән бүләкләнә.

Грачев хөрмәтенә Ковпыта ауылында  урам аталған. Йәрмәкәй ауылында уның бюсы ҡуйылған.

 Иҫкәрмәләр 

 Әҙәбиәт 

 Герои Советского Союза: Краткий биографический словарь / Пред. ред. коллегии И. Н. Шкадов —  М.:  Воениздат, 1987. — Т. 1 /Абаев — Любичев/. — 911 б. — 100 000 экз. — ISBN отс., Рег. № в РКП 87-95382.
 Навечно в сердце народном. 3-е изд., доп. и испр. Минск, 1984.
 Подвиги их — бессмертны. — Уфа: Китап, 2000.
 Славные сыны Башкирии. Книга 4. Уфа, 1979.

Категория:Советтар Союзы Геройҙары
Категория:Ленин ордены кавалерҙары
Категория:Шәхестәр:Йәрмәкәй районы
Категория:Алфавит буйынса шәхестәр
Категория:Бөйөк Ватан һуғышында һәләк булғандар
Категория:1903 йылда тыуғандар
Категория:Ҡырмыҫҡалы районында тыуғандар
Категория:20 октябрҙә вафат булғандар
Категория:1943 йылда вафат булғандар
Категория:Днепр өсөн алышта ҡатнашыусылар
Категория:Советтар Союзы Геройҙары (Башҡортостан)